मौसम विज्ञानियों के अनुसार मौसम के हाल में सोमवार से आंशिक बदलाव शुरू हो जाएगा। 10 से 12 जुलाई केबीच अच्छी वर्षा की उम्मीद जताई है। हल्के बादलों की आवाजाही के बावजूद रविवार को पारा सुबह से ही तेज रफ्तार से आगे बढ़ा। पारे की तेज रफ्तार का आलम यह रहा कि सुबह 10.30 बजे ही यह औसत तापमान 36.8 डिसे को पार कर 37.0 डिसे पर पहुंच गया था। पारे में तेजी का दौर यहीं नहीं थमा। दोपहर 12.30 बजे बढ़कर यह 40.0 डिसे, 3.10 बजे यह सामान्य से 5.1 डिसे अधिक उच्चतम शिखर 41.9 डिसे तक पहुंच गया।